text: ( басқару, меңгеру, ұйымдастыру, ұйымда немесе кәсіпорында жұмыс істейтін адамдардың еңбегін басқара отырып, алға қойған мақсатқа жетуді ұйымдастыра білу, әлеуметтік, оның ішінде білім беру үрдістерін басқару принциптері, әдістері, құралдары мен нысандарының жиынтығы. менеджмент кейде менеджмент ғылымы (management science) деп те аталады, яғни ол адамзаттың басқару ісінің заңдылықтары мен өнімді әдістерін зерттейтін пән саласы есептеледі. ол белгілі бір құралдар мен әдістанмалар арқылы басқаруды өнімді етеді, әсіресе операцияларды зерттеу (operations research) және статистика секілділер арқылы басқаруға сапалық және сандық анализ жасайды. ал, басқару дегеніміз басқарылушыға өнімді, пайдалы жұмыс істету әрекеті. қазіргі заман басқару істері кейбір басқару мәселелеріне талдау жасаудай тар шеңберден шығып, жаратылыстану және гуманитарлық пәндердегі пайдалы білімдер мен әмбебап әдістерді пайдаланып, операцияны басқару, адам күші байлығын басқару, қауіп-қатерді басқару, айқын емес жағдайда шешім қабылду, шұғыл жағдайда таңдау жасауқұрделі құрылымның өзгерісін тізгіндеу, қалыптасу (emergence), өзін көрсете алу, ортаға үйлескіштік, өздігінен ұйымдасу, ұқсастықтардың біріктіруі секілді ауқымды мәселелерді жаппай қамти бастады. әрқандай ұйымды жүйе ретінде қарастыруға болады, ал басқару сол жүйе үшін маңызды феномен ретінде жоспарлау, жетелеу, тіпті де жақсысын өндіру секілділерге талпына бастады. сондай-ақ әлденені басқарудан бұрын оның өз-өзін басқаруы, басқаруға әзірлігі, басқаруының жүйелілігі мен табыстылығы, әсіресе жаңа деңгейге үздіксіз көтеріліп, жетіліп отыру секілділер де менеджментке жаңа мазмұндар қосты. менеджментті жаратылыстану пәні деп түсіндіретіндер бар, бірақ көпшілік оның гуманитарлық пән екеніне сенімді. “менеджмент” ұғымының мәні мен мазмұны “басқару” түсінігіне ұқсас. сонымен қатар менеджмент жоспарлау, үйлестіру, бақылау, ынталандыру сияқты қызметтерді де атқарады. ғылыми менеджменттің негізін салушы белгілі ағылшын ғалымы фредрик уинстоу тэйлор (1856 1915) есептеледі. оның еңбекті ұйымдастыру және өндірісті басқару жүйесі алғаш рет ақш-та 19 ғасыр мен 20 ғасыр тоғысында кең пайдаланыла бастады. қазіргі замандағы менеджмент, негізінен, барлық экономикалық мектептердің тәжірибелері мен бағыттарының 